КъыдэкIыгъуэ щхьэпэ
ЩIэныгъэхэмкIэ Дунейпсо Адыгэ Академием иджыблагъэ къыдигъэкIащ «Экология и охрана ценопопуляции Heelleborus caucasicus A. Br. на Кавказе» тхылъыр. Ар я IэдакъэщIэкIщ Щхьэгъэпсо Сэфарбий, Жэмыхъуэ Марьят, Чадаевэ Викторие сымэ.
Тхылъым щызэхуэхьэсащ «морозник кавказский» фIэщыгъэр зиIэ удз лIэужьыгъуэм и биоэкологие щхьэхуэныгъэхэм теухуауэ ирагъэкIуэкIа къэхутэныгъэхэр, Кавказым ар зэрыщахъумэ щIыкIэмкIэ я еплъыкIэхэр къыщыгъэлъэгъуэжа тхыгъэхэр. Къыхэгъэщыпхъэщ зи гугъу ящI удзыр узыфэ куэдым я хущхъуэгъуэр къызыпах къэкIыгъэу зэрыщытыр.
Къэхутэныгъэхэр 2008 гъэм ирагъажьэри, илъэси 10-кIэ щрагъэкIуэкIащ Адыгэ, Къэбэрдей-Балъкъэр республикэхэм, Абхъаз щIыналъэм, Ставрополь, Краснодар крайхэм. КъэкIыгъэр щIыпIэ зэхуэмыдэхэм къызэрыщыкIыр, гъэм и лъэхъэнэ щхьэхуэхэм иIэ зэхъуэкIыныгъэхэр, къыщыхэжам и деж щегъэжьауэ хъуху игъуэт зыужьыныгъэр зыхэхауэ икIи гурыIуэгъуэу лэжьыгъэм къыщыгъэлъэгъуащ. Ар икъукIэ щхьэпэ яхуэхъунущ экологиемрэ ботаникэмрэ епха щIэныгъэрэ IэщIагъэрэ зиIэхэм, апхуэдэуи щIыуэпсыр хъумэнымкIэ IуэхущIапIэхэм я лэжьакIуэхэм
ЩхьэщэмыщI Изэ.
